kardosdrur/scandi-wiki huggingface dataset:
Kongerække (Storbritannien)

Dette er en liste over britiske regenter. Den omfatter ikke regenter af de tidligere selvstændige kongeriger England og Skotland. Den moderne stat Storbritannien og Nordirland opstod først med vedtagelsen af Acts of Union i 1707.  

Kongeriget Storbritannien og Det Forenede Kongerige har samlet set haft 13 monarker siden England og Skotland blev forenet 1. maj 1707.   

England og Skotland havde været i personalunion med fælles monark siden 24. marts 1603. 1. januar 1801 blev Storbritannien forenet med Kongeriget Irland i Det Forenede Kongerige Storbritannien og Irland. Irland havde tidligere været i personalunion med Storbritannien. Efter at det meste af Irland forlod unionen 6. december 1922, skiftede riget 12. april 1927 officielt navn til det nuværende Forenede Kongerige Storbritannien og Nordirland.   

En liste over engelske regenter kan findes her, mens en liste over skotske regenter kan findes her.

Huset Stuart (1707-1714) 
Anne havde været dronning af England, Skotland og Irland siden 8. marts 1702, og blev således dronning af Storbritannien med Acts of Union i 1707. Hun regerede i alt i 12 år og 147 dage.

Huset Hannover (1714-1901)

Huset Sachsen-Coburg-Gotha (1901-1917) og Windsor (1917-2022)

Huset Windsor nu som en gren af Huset Glücksborg (2022-)

Se også 

 Skotske regenter
 Engelske regenter
 Engelske, skotske og britiske regenter (stamtræ)

Referencer

Eksterne henvisninger 

 
Storbritannien
Whipbacks

En whipback er en øvelse der bruges inden for springgymnastikken. Det er en flikflak bare uden støtte fra armene, så det bare bliver en baglæns salto, men stadig med samme kraft og længde som en flikflak. Denne skal udføres under skulderhøjde, da der er forskel på en baglæns salto, (som udføres over skulderhøjde) og en whipback (som udføres under skulderhøjde)

Denne øvelse bruges som regel til at øge kraft, og fart i sin øvelse.
Denne øvelse ses oftes i sporten Powertumbling

Gymnastiske øvelser
Springgymnastik
Jim Larsen

Jim Larsen (født 6. november 1985) er en tidligere professionel fodboldspiller fra Danmark, der i sin aktive karriere spillede for bl.a. de danske superligaklubber Silkeborg IF og FC Midtjylland samt for Rosenborg BK i Norge og Club Brugge i Belgien.

Larsen spillede som midterforsvarer, men kunne også dække den defensive midtbane. Hans force var et stærkt hovedspil på grund af hans højde på 190 cm.

Karriere 
Larsen spillede først i Korsør Boldklub, Slagelse B&I, AGF, Grenaa IF, Brabrand IF, Silkeborg IF og Rosenborg. Han kom til Rosenborg i marts 2011 og scorede i debutsæsonen seks mål i Tippeligaen.

Club Brugge 
I juli 2012 skiftede Larsen til belgiske Club Brugge.

FC Midtjylland 
Det blev offentliggjort den 15. august 2014, at Jim Larsen havde skrevet under på en etårig kontrakt med FC Midtjylland. I januar 2015 skrev forsvarsspilleren under på en etårig kontraktforlængelse med klubben, så han havde kontrakt frem til sommeren 2016.

Han blev dansk mester med FC Midtjylland i sæsonen 2014-15, men skader holdt ham ude af holdet i hele sæsonen 2015-16. Efter afslutningen af sæsonen meddelte han, at han indstillede karrieren.

Landsholdskarriere 
Jim Larsen blev i 2009 indkaldt til det danske landshold til en VM-kvalifikationskamp mod Ungarn, men kom dog ikke på banen. Jim Larsen fik sin debut på Ligalandsholdet den 17. januar 2010 mod  og scorede senere i samme turnering et mål i det 7. minut i 5-1-sejren over  den 20. januar 2010.

Referencer 

Fodboldspillere fra Danmark
Fodboldspillere fra Silkeborg IF
Fodboldspillere fra AGF
Fodboldspillere fra Brabrand IF
Fodboldspillere fra Rosenborg BK
Fodboldspillere fra Club Brugge
Fodboldspillere fra FC Midtjylland
Springgymnastik

Springgymnastik er et overordnet ord for at bevæge sin krop gennem forskellige positioner i forskellige øvelser, både i luften og på jorden. Det ses ofte i redskabsgymnastik, Powertumbling og trampolinspring.

Der findes flere typer af spring: "Airtrack" (en lang hoppepude), trampolin og trampet (en lille trampolin, der står skrå, så man kan løbe hen og hoppe i den).

På trampolin udføres bl.a. saltomortale, baglænssalto, dobbelt salto, dobbelt baglænssalto, trippel salto, tripel baglænssalto, firedobbelt salto, firedobbelt baglænssalto, barani (salto med halv skrue), nullermand (salto med land på ryggen), barani in (barani og en baglæns), dobbeltout (dobbelt salto med en halv skrue), half-in-the-middle (tripel salto med halv skrue i den midterste), rudy (salto med 1½ skrue), randy (salto med 2½ skrue), full-half (dobbelt salto med henholdsvis en hel og en halv skrue), full-rudy (dobbelt salto med henholdsvis en hel og 1½ skrue), addy (dobbelt salto med 3½ skrue), andy (dobbelt strakt med 4½ skrue) og hoftebøjet (en salto med strakte ben men en salto overkrop)

På "airtrack" udføres bl.a. vejrmølle, araberspring (vejrmølle, men skruer til sidst og lander med samlede ben), kraftspring, flikflak (baglæns version af kraftspring), salto, baglænssalto, dobbelt salto og dobbelt baglænssalto, miller (dobbelt strakt baglænssalto med 3 skruer) og killer (dobbelt strakt baglænssalto med 4 skruer).

På trampet udføres bl.a. saltomortale, dobbelt salto, dobbelt baglænssalto, trippel salto, barani (salto med halv skrue), barani in (barani og en baglæns), dobbeltout (dobbelt salto med en halv skrue), rudy (salto med 1½ skrue), randy (salto med 2½ skrue), full-half (dobbelt salto med henholdsvis en hel og en halv skrue), full-rudy (dobbelt salto med henholdsvis en hel og 1½ skrue), addy (dobbelt salto med 3½ skrue) og andy (dobbelt strakt med 4½ skrue) og for begynderne bare et ophop (man løber og så hopper man op i trampeten).

Se også 
 Teamgym
Tysk kolonisering i middelalderen

Tysk kolonisering i middelalderen foregik mest mod øst, hvorfor begrebet Ostsiedlung (ty. "bosættelse i øst") også ses. Udtrykket betegner tysktalende gruppers indvandring og kolonisering i områder som var beboet af slaver, ungarere, rumænere eller baltere i Central- og Østeuropa. Denne proces begyndte i højmiddelalderen (1300-tallet). Den tyske indvandring skete delvis efter indbydelse fra lokale slaviske herskere.

I forbindelse med nationalismen i Tyskland i 1800-tallet blev Ostsiedlung koblet sammen med ekspansionistiske tankesæt – Drang nach Osten – og til ideen om Lebensraum.

Efter Tysklands nederlag i anden verdenskrig blev store grupper af tyskere tvangsforflyttet fra Central- og Østeuropa. Områder som siden middelalderen havde haft en blandet tysk/slavisk befolkning fik nu en rent slavisk befolkning, blandt andet i det vestlige Polen samt Østpreussen.

Efter die Wende (genforeningen af Tyskland) og jerntæppets fald udvandrede folk af tysk afstamning i stort antal fra de områder af Central- og Østeuropa, hvor de og deres forfædre havde boet i århundreder. De fleste slog sig ned i det tidligere Vesttyskland, hvor økonomisk støtte og bolighjælp gjorde en hurtig integration mulig.

Eksterne henvisninger 

 Felix Escher: "Brüche und Kontinuitäten in der Kulturlandschaftsentwicklung am Beispiel von Brandenburg während des Mittelalters und der frühen Neuzeit" (Siedlungsforschung. Archäologie-Geschichte-Geographie 13, 1995, S. 77-97)  (tysk)
 Günter Mangelsdorf: "Probleme der historisch-archäologischen Wüstungsforschung in Nordostdeutschland" (Siedlungsforschung. Archäologie-Geschichte-Geographie 12, 1994, S. 87-101)  (tysk)

Kolonisering i middelalderen
Sexparty

Et sexparty eller en sexfest er gruppesex mellem nogle prostituerede og deres kunder. Undertiden kaldes de prostituerede for "værtinder". Seancen varer typisk op til et par timer og til dette brug er der stillet kondomer og køkkenrulle frem. Deltagerne skal kunne lide at se andre dyrke sex og selv blive set, så man skal ikke være for genert. Der er tale om henholdvis voyeurisme og ekshibitionisme. Der kan i forløbet være indlagt en eller flere pauser. 

Sexparties bliver annonceret i visse blade og på internettet. Nogle sexparties kører fast hver uge, mens andre kun bliver udbudt en gang imellem. Undertiden medbringer en kunde sin kone/kvinde, og hun har derefter mulighed for erotisk samvær med de øvrige kunder. Par og kvinder kommer typisk gratis ind. Til nogle sexparties lægger deltagerne deres tøj på gulvet, mens til andre lægger hver især deres tøj i en bakke. Denne bakke har et nummer, og dette nummer sidder også på en tyk elastik, som man får udleveret. Elastikken tages på benet eller armen, ligesom i en svømmehal. 

Visse kunder er meget udfarende og begynder straks at have sex med de prostituerede, mens andre er mere tilbageholdende. De ser på de andre og venter på at det bliver deres tur. Der er normalt bedre tid til sexparties, end ved almindelig prostitutionsbesøg, da kunderne "deles om" de prostituerede. Når en kunde har haft en udløsning, har han derfor god tid til at "lade op" til den næste.

Nogle steder bruges kun til sexparties, mens der ved andre steder også bliver drevet almindelig massageklinik/bordel ved siden af.

Eksterne henvisninger 
 Tag med til Jule-Pule Party – Artikel fra Avisen.dk

Erotik
Konstabel (flertydig)

Konstabel henviser til flere artikler:

 Konstabel – Kontraktansat soldat på manuelt niveau siden 1960 i Danmark.
 Constable (politi) – Polititjenestemænd af lavere rang i UK og Finland.
 Connétable de France – Højeste militære embede i middelalderens Frankrig.
Burresnerre

 
Burresnerre (Galium aparine) eller præstelus er en 10-120 cm høj urt, der vokser på agerjord, i haver og krat. Stænglerne er forsynet med krogformede børster, som hjælper planten med at komme til vejrs. Den er rig på c-vitamin. Navnet burresnerre skrives ofte burre-snerre.

Beskrivelse 
Burresnerre er en enårig plante med en opstigende eller klatrende vækst. Stænglerne er spinkle, firkantede og udstyret med talrige, krogformede børster, som hjælper planten med at komme til vejrs. Bladene sidder kransstillet, og de er omvendt ægformede, men smalle og helrandede. Begge sider af bladet er lysegrønne og både bladrand og midterribbe er dækket af krogformede børster. Blomstringen sker i juli-september, hvor man ser de hvide, 4-tallige blomster sidde på lange stilke fra bladhjørnerne. Frugten er kugleformede delfrugter, der er beklædt med de samme tornagtige og krogformede børster som resten af planten.

Rodnettet er forholdsvist svagt og fint. Rodnettet indeholder et rødt farvestof, som svarer meget til krap.

Højde x bredde og årlig tilvækst: 1,50 x 0,50 m (150 x 50 cm/år).

Voksested 

Planten er knyttet til kvælstofrig jord nær bebyggelser og på tangvolde langs stranden. Den optræder af samme grund som ukrudt på velgødede marker og ruderater sammen med bl.a. alm. fuglegræs, enårig rapgræs, liden nælde, lugtløs kamille og sort natskygge.

I Danmark er den almindelig på agerjord, i haver, løvskove og krat og på strandvolde. I Suserup Skov har Naturstyrelsen en gård, Suserupgård. Arealet omfatter skov, agerland, eng og ovedrev. Ved en opmålig af et mindre skovstykke, her kaldet ”analyse nr. 540”, fandt man arten sammen med bl.a. agersnerle, almindelig ask, almindelig brunelle, almindelig fuglegræs, almindelig hundegræs, almindelig hvidtjørn, almindelig hyld, almindelig hæg, almindelig kvik, almindelig rapgræs, almindelig røllike, almindelig røn, bakkeforglemmigej, brunfiltet stjernemos, almindelig bøg, febernellikerod, fladstrået rapgræs, fløjlsgræs, fuglekirsebær, glat dueurt, grå bynke, haremad, hindbær, hvas randfrø, knoldet brunrod, korsknap, krybhvene, lundrapgræs, lægeoksetunge, mælkebøtte, nældeklokke, nældesilke, pastinak, rubørstet kortkapsel, rynket rose, rød svingel, skovelm, skovhanekro, stilkeg, stor fladstjerne, stor nælde og vild kørvel

Note

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Ukrudtsplanter
Snerre
Kiss of the Dragon

Kiss of the Dragon er en actionfilm fra 2001 instrueret af Chris Nahon med kungfu-stjernen Jet Li i hovedrollen. Luc Besson har produceret filmen og sammen med bl.a. Li skrevet manuskriptet. Filmen er kendt for kun i beskedent omfang at gøre brug af computeranimation og andre hjælpemidler i actionscenerne.

Handling

Det kinesiske efterretningsvæsens bedste agent Liu Jiuan (Jet Li) kommer til Paris på en ømtålelig og tophemmelig specialopgave. Sammen med fransk politi skal han indkredse og uskadeliggøre en fransk-kinesisk narkosammensværgelse. Men politichefen er korrupt, og gennem en konspiration bliver Liu nu Paris’ mest jagede mand. Den eneste, han kan stole på, er den prostituerede Jessica (Bridget Fonda), og sammen bliver de brutalt kastet ind i en livsfarlig forfølgelse i det centrale Paris.

Eksterne Henvisninger 

Actionfilm fra USA
Amerikanske film fra 2001
Franske film fra 2001
Apotekeren i Broager

Apotekeren i Broager (også kaldet Apotekeren fra Broager) er en TV-serie lavet af TV Syd og instrueret af Esben Høilund Carlsen.

Det er en krimi med Broager Apotek som midtpunkt. 

Serien blev først vist på TV Syd i oktober 1983 og senere landsdækkende i 1985.

Efter TV Syds 25 års jubilæum, blev serien genudsendt 13. oktober 2008 og de følgende otte dage.

Som skuespillere medvirkede amatørskuespillere, der hovedsagelig kom fra Broager og omegn. Dialogen foregik på sønderjysk.

Apoteket var under konstant overvågning af Hilde Wohlgemut, spillet af Meta Nielsen fra Broager, der senere fik den ære at komme på Broager Apoteks receptkuvert.

Dansk Farmacihistorisk Fond ligger i Hillerød på Milnersvej 42.
Her kan man f.eks. se Meta Nielsens undersktift på en receptkuvert.
 
Apotekeren i Broager blev en lokal succes og et vendepunkt i TV Syds historie.

TV Syd var et forsøg med lokal TV under DR, senere overført til TV2.

Ekstern kilde 
 Apotekeren i Broager – Krimi på Sønderjysk
 
 

Danske tv-serier fra 1980'erne
Krimiserier fra Danmark
Broager
Pordenone

Pordenone er en by i det nordøstlige Italien. Byen er provinshovedstad i Pordenoneprovinsen i Friuli-Venezia Giulia. Byen har  indbyggere.

Kilder og henvisninger 

 I cotonifici di Pordenone (italiensk)

Byer i Friuli-Venezia Giulia
Al Asalah

Al Asalah er det største salafistiske politisk parti i Bahrain, med 4 medlemmer i parlamentet efter valget i 2006. 

Partiet er den politiske del af Islamisk uddannelses forening.  Asalahs leder er Ghanim Al Buaneen som overtog pladsen fra sheik Adel Mouwda, som blev smidt ud af partiet fordi han blev beskyldt for at komme for tæt på Shia islamisterne, Al Wefag. Asalah er mest populært i de konservative bastioner i Muharraq og Riffa.

Politiske partier
Bahrain
The Rolling Stones Rock and Roll Circus (album)

The Rolling Stones Rock and Roll Circus er det femte album udgivet med The Rolling Stones musik, af den tidligere manager Allen Kleins ABKCO Records (der havde rettighederne til bandets Decca / London materiale i 1970) efter bandets afsked med Decca og Klein.

Albummet blev udgivet i 1996, og The Rolling Stones Rock and Roll Circus var et live album over deres tv udsendelse, The Rolling Stones Rock and Roll Circus, der aldrig blev sendt. 

Filmen blev lavet for at promovere deres nye udgivelse Beggars Banquet, og The Rolling Stones den ide at lave et live ekstravagant cirkus show med musik. De havde inviteret gæster til at optræde som blandt andre John Lennon (med Yoko Ono), The Who, Eric Clapton (der lige havde brudt med Cream), Taj Mahal, Jethro Tull og Mick Jaggers daværende kæreste Marianne Faithfull. Led Zeppelin blev overvejet men pladsen gik i stedet til Jethro Tull. Specielt til den anledning grundlagde Lennon, Clapton, Keith Richards og Mitch Mitchell (fra The Jimi Hendrix Experience) et band ved navnet The Dirty Mac.

Det blev optaget den 11. december, og indtil de tidligere timer den efterfølgende dag, og de fleste optrædende var positive udtaget The Rolling Stones (inklusiv den første optræden af: "You Can't Always Get What You Want"), hvilket de selv følte ikke blev godt. Specielt i forhold til The Whos opførelse af "A Quick One While He's Away" og The Dirty Mac's af The Beatles "Yer Blues". Til slut valgte The Rolling Stones at lægge projektet på hylden et stykke tid, med intensioner om at arbejde videre på det, men med Brian Jones pludselige død den efterfølgende juli, var øjeblikket passeret, og projektet samlede i stedet støv.

Spor 

Alle sangene er skrevet af Mick Jagger and Keith Richards udtaget hvor andet er noteret.

"Mick Jaggers introducere Rock and Roll Circus" – 0:25 
"Entry Of The Gladiators" (Julius Fučík) – 0:55 
"Mick Jaggers introducering Jethro Tull" – 0:11 
"Song For Jeffrey" (Ian Anderson) – 3:26 
 Jethro Tull optræder. 
"Keith Richards introducering The Who" – 0:07 
"A Quick One While He's Away" (Pete Townshend) – 7:33 
 The Who optræder. 
"Over The Waves" (Juventino Rosas) – 0:45 
"Ain't That A Lot Of Love" (Homer Banks/Willia Dean Parker) – 3:48 
 Taj Mahal optræder. 
"Charlie Watts  introducering Marianne Faithfull" – 0:06 
"Something Better (Gerry Goffin/Barry Mann) – 2:32 
 Marianne Faithfull optræder. 
"Mick Jaggers og John Lennons introducering The Dirty Mac" – 1:05 
"Yer Blues (Lennon/McCartney) – 4:27 
The Dirty Mac optræder. 
"Whole Lotta Yoko" (Yoko Ono) – 4:49 
Yoko Ono og Ivry Gitlis med The Dirty Mac optræder.
"John Lennons introducering The Rolling Stones"/"Jumpin' Jack Flash" – 3:35 
"Parachute Woman" – 2:59 
"No Expectations" – 4:13 
"You Can't Always Get What You Want" – 4:24 
"Sympathy for the Devil" – 8:49 
"Salt Of The Earth" – 4:57 
 Med den original Beggars Banquet musik numre med ny sang.

Livealbum fra 1996
Rolling Stones-album
Florent Brard

Florent Brard (født 7. februar 1976) er en fransk tidligere professionel cykelrytter.

Eksterne henvisninger 

 

Mandlige cykelryttere fra Frankrig
Merkonom ADM

Merkonom ADM (Advanced Diploma in Management) er en mindst 3 årig videregående certificeret uddannelse inden for fx markedsføring, regnskab, personaleadministration eller virksomhedsledelse med dokumenteret  ledelseskompetence i relation hertil (mindst 3 års kompetence). Certificeringsordningen blev etableret af Dansk Merkonomforening i 1986. Formålet med etableringen af ordningen var at give et retvisende billede af antallet af merkonomer med en bestået uddannelse,
samt anvendt speciale på ledelsesniveau.

Se også
 Akademimerkonom
 Merkonom

Videregående uddannelser i Danmark
Stillingsbetegnelser
Ledelse
Erhvervsliv
Imanol Erviti

Imanol Erviti Ollo (født 15. november 1983) er en spansk professionel landevejsrytter, som kører for det professionelle cykelhold .

Eksterne henvisninger 

 

Mandlige cykelryttere fra Spanien
Cykelryttere ved sommer-OL 2016
Deltagere for Spanien ved sommer-OL 2016
Marco Fertonani

Marco Fertonani (født 8. juli 1976) er en italiensk tidligere professionel cykelrytter, som cyklede for det professionelle cykelhold Caisse d'Epargne. Fertonani blev testet positiv for testosteron under Tour Méditerranéen i 2007 og blev umiddelbart suspenderet fra holdet.

Referencer

Eksterne henvisninger 
 

Mandlige cykelryttere fra Italien
Joan Horrach

Joan Horrach Ripoll (født 27. marts 1974) er en spansk professionel cykelrytter, som cykler for det professionelle cykelhold Team Katusha.

Eksterne henvisninger 

 

Mandlige cykelryttere fra Spanien
Pablo Lastras

Pablo Lastras García (født 20. januar 1976) er en spansk tidligere professionel landevejsrytter.

Eksterne henvisninger 

 

Mandlige cykelryttere fra Spanien
David López

David López García (født 13. maj 1981 i Bilbao) er en tidligere spansk professionel landevejsrytter.

Eksterne henvisninger 

 

Mandlige cykelryttere fra Spanien
Personer fra Bilbao
Erhvervsøkonom

Erhvervsøkonom (MDM) er betegnelsen for en mindst 6 årig videregående certificeret erhvervsuddannelse med dokumenteret erhvervsfaglig kompetence på højt eller højeste virksomhedsniveau.

Certificeringsordningen blev etableret af Dansk Merkonomforening i 1986. Den engelske betegnelse er Certified Business Economist (CBEcon). 

De certificerede personer har fx stillingsbetegnelser som selvstændigt erhvervsdrivende, virksomhedsledere, fagdirektører, virksomhedskonsulenter, 

ejendomsmæglere og investeringsrådgivere bredt taget.

Eksterne henvisninger
Lange videregående uddannelser i Danmark
Ledelse
Stillingsbetegnelser
Erhvervsliv
Erhvervsøkonomi
Alberto Losada

Alberto Losada Alguacil (født 28. februar 1982) er en spansk tidligere professionel landevejsrytter.

Eksterne henvisninger 

 

Mandlige cykelryttere fra Spanien
Slaget ved Gaugamela

Slaget ved Guagamela fandt sted år 331 f.Kr. mellem Alexander den Store af Makedonien i oldtiden og Dareios 3. af Achæmenide-dynastiet i det antikke Persien.
På trods af at makedonerne var i mindretal, lykkedes det dem alligevel at sejre over den persiske hær pga. deres bedre strategi.

Da Alexander den Store vendte hjem fra Egypten, besluttede han sig for at angribe Persien. En af Alexanders dygtige officerer havde skabt en hær på 40.000 fodfolk og 7.000 ryttere. Dareius havde valgt Gaugamela som kampplads. Han havde en enorm hær med ca. tre gange så mange soldater som makedonerne og havde langt flere ryttere; det burde betyde en kæmpe fordel. Alexander vandt alligevel på grund af sine store evner som feltherre.

Sejren resulterede i, at Alexander nu regerede over næsten hele Achæmenide-dynastiets land. Desværre flygtede Dareius under slaget. Det betød, at perserne stadig havde deres konge. Derfor var Alexander nødt til at rykke mod øst for at fange Dareius.

Slaget 

Da Dareius havde en langt større hær en Alexander, rådede mange af Alexanders generaler som Parmenion ham til, at de angreb Dareius' hær om natten, mens de lå og sov. Men Alexander mente, at de regnede med sådan et angreb, og lod være, fordi det var for risikabelt.

Da morgenen kom, var Dareius' hær træt. Alexanders hær var veludhvilet og klar til at kæmpe.

Eksterne henvisninger 

Gaugamela
Vi lever

Vi lever er en film fra 1993, som er produceret af ægteparret instruktør Frank Marshall og producer Kathleen Kennedy. Filmen er baseret på Piers Paul Reads bog fra 1974, Alive: The Story of the Andes Survivors, som var baseret på interviews med de overlevende fra flystyrtet d. 13. oktober 1972, af Uruguayan Air Force Flight 571.

Historien 

Filmen handler om det uruguyanske rugbyhold fra Stella Mari's College, samt deres familie og venner, som var om bord på Uruguyan Air Force Flight 571, som forulykkede i Andesbjergene og hvordan de overlevende må ty til kannibalisme for at overleve.

Plot 

Et uruguyansk rugbyhold fra Stella Mari's College rejser med Uruguayan Air Force Flight 571, for at spille en kamp i Chile. Under overflyvningen af Andesbjergene rammer flyet dog en bjergtinde i Andesbjergene, hvorved halen og bagenden brækker af, således at flere passagerer slynges ud af kabinen. Vraget glider ned af en bjergside, hvor det til sidst stopper. I selve flystyrtet dør 12 ud af de 45 om bord, heriblandt piloterne.

De overlevende har kun få madvarer, og må dele det op mellem sig for at få maden til at række indtil de undsættes. Forsyningerne slipper imidlertid op inden de bliver undsat, og de resterende overlevende beslutter at spise de døde for at overleve. Til at starte med er nogle imod kannibalismen, men tilslutter sig efterhånden som det går op for dem, at det er deres eneste mulighed for at overleve. 

Kort efter rammes flyvraget, som de overlevende bruger til at sove i, af en lavine, som dræber otte. Da de overlevende tidligere har observeret eftersøgningsfly som ikke opdagede dem, besluttes det at et hold skal sendes af sted for at finde ud af bjergene og søge hjælp. To mand sendes af sted, og efter at have gået i 12 dage lykkes det dem at finde ud af Andesbjergene og søge hjælp. Der sendes helikoptere for at samle de resterende 14 overlevende op, og de ses jublende ved flyvraget. 

Umiddelbart før rulleteksterne dedikeres filmen til de 29 som døde på bjerget, og de 16 som overlevede.

Eksterne henvisninger 
 

Amerikanske film fra 1993
Dramafilm fra USA
Film baseret på virkelige begivenheder